#### «Қостанай облысы әкімдігінің білім басқармасы» мемлекеттік мекемесінің басшысы

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**З. Ә. Байменова**

**«Қостанай облысы білім және ғылым ұйымдары қызметкерлерінің жергілікті кәсіптік одағы» қоғамдық бірлестігінің төрағасы**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**В. А. Цымбалюк**

**«Қостанай облысы әкімдігінің білім басқармасы» ММ мен «Қостанай облысы білім және ғылым ұйымдары қызметкерлерінің жергілікті кәсіптік одағы» ҚБ арасындағы 2021-2023 жылдарға жасалған әлеуметтік әріптестік туралы КЕЛІСІМГЕ қосымша келісім** (Қазақстан Республикасы еңбек және халықты әлеуметтік қорғау министрлігінде 12.01.2021 ж № 185 боып тіркелген.)

Қостанай *қаласы*

|  |
| --- |
| **1 тарау**  **Жалпы ережесі**  1.2. тармақты мынадай редакцияда жазылсын:  1.2 Осы келісім Қазақстан Республикасы Конституциясының, Қазақстан Республикасының Еңбек кодексінің, «Білім туралы», «Педагог мәртебесі туралы», «Кәсіподақтар туралы» Қазақстан Республикасының заңдарына, Қазақстан Республикасы Президентінің Жолдауында көрсетілген міндеттерге, Қазақстан Республикасы Үкіметінің 2021 жылғы 12 қазандағы «Білімді ұлт» сапалы білім беру» ұлттық жобасын бекіту туралы» № 726 қаулысына, Қазақстан Республикасы Үкіметі арасындағы бас келісім, жұмысшылар мен жұмыс берушілердің республикалық бірлестіктері арасындағы 2021-2023 жылдарға арналған бас келісіміне негізделген.  1.7. тармақ сөздермен толықтырылсын:  1.7. Келісім кәсіподақ мүшелері болып табылмайтын қызметкерлерге және «Қостанай облысы білім және ғылым ұйымдары қызметкерлерінің жергілікті кәсіптік одағы» ҚБ-не қосылмаған адамдарға қолданылмайды    **2 тарау**  **Еңбек шарт**  2.15 тармағының «**Бастауыш кәсіподақ ұйымының** төрағасы жұмысшымен еңбек шартын жасағанда оны осы Келісіммен жазбаша түрде таныстыруға **міндетті**» мазмұны «мына редакцияда жазылсын: «**Жұмыс беруші немесе оның уәкілетті өкілі** қызметкермен еңбек шартын жасасқан кезде оны осы Келісіммен, ұжымдық шартпен, білім беру ұйымының Жарғысымен (Ережесімен), ішкі еңбек тәртіптемесінің ережелерімен және ұйымның қолданыстағы еңбек мәселелері жөніндегі өзге де актілермен қолын қойғызып таныстыруға міндетті    2.16 тармағын мына абзацпен толықтырылсын:  Кәсіподақ мүшесі болып табылатын білім және ғылым саласы ұйымының басшысымен еңбек шарты бұзылған жағдайда, білім және ғылым ұйымының басшысымен еңбек шартын бұзу құқығына ие жоғары тұрған басшы дәлелді пікір алу үшін қарамағында еңбек ұжымында құрылған бастауыш кәсіподақ ұйымы бар аумақтық кәсіподақ ұйымының атқарушы кәсіподақ органына жүгінуге міндетті.  2.7. тармағының «Тараптар қашықтықтан жұмыс істейтін жұмыскерлер үшін еңбек шартындағы жұмыс уақытын есепке алуды бақылау ерекшеліктерін анықтауға келісті» екінші абзацы мынадай редакцияда жазылсын: «Қашықтықтан жұмыс еңбек шартының жағдайларымен анықталады, онда жұмыс уақытын есепке алуды бақылау белгіленеді. Төтенше жағдай кезінде қашықтықтан жұмыс режимінде ауыстырылған қызметкерлердің жеке құрамын ұйым басшылығы анықтайды».  **3 тарау**  **Қызметкерлердің кәсіби даярлығы, қайта даярлау мен біліктілігін арттыру**  3.10 тармақ мынадай редакцияда жазылсын:  3.10. Жұмыс беруші біліктілігі орташа деңгейдегі қызметкерлерге, олар жоғары оқу орындарында оқыған жағдайда, біліктілігі жоғары деңгейі бар қызметкерлерге, олар атқаратын лауазымына сәйкес келетін мамандық бойынша жоғары оқу орнынан кейінгі оқу орындарында оқыған жағдайда, біліктілігін арттыру тәртібімен оқу демалыстарына ақы төлеу жөнінде міндеттеме қабылдайды.  **5 тарау**  **Жұмыс уақыты және демалыс уақыты**  5.1.12. тармағының төртінші абзацы тармақшамен толықтырылсын:  д) мүгедек бала тәрбиелеп отырған ата-аналар (қамқоршылар, қорғаншылар)  5.3. тармағының 5 абзацы «Алты күндік жұмыс аптасымен жұмыс істейтін педагогтарға, сондай-ақ оқу процесіне қатыспайтын басқа да қызметкерлерге каникул уақытында сенбі және жексенбі – екі демалыс күнімен бес күндік жұмыс аптасы белгіленеді».  5.2.6 тармағына жолдар қосылсын::  - кітапханашылар;  -медицина қызметкерлері.    5.7. тармағы мынадай мазмұнда абзацпен толықтырылсын:  Қашықтықтан жұмыс жасайтын қызметкерлер үшін жұмыс уақытының тіркелген есебі белгіленіп, оны бақылау ерекшелігі еңбек шартында немесе еңбек тәртіптемесінің ережелерінде анықталады. Егер жұмысты орындау жұмыс берушімен нақты уақытпен тіркелмеген жағдайда, жұмыс уақыты еңбек шартымен белгіленген жұмыс жұмыс көлемін орындау ретінде жұмыс уақытын есепке алу құжатында белгіленеді. Қызметкер мен жұмыс беруші еңбек шартымен белгіленген жұмыс уақыты шегінде қашықтықтан жұмыс істейтін қызметкермен жұмыс орындаудын нақты уақытын көздейтін өзара іс-әрекет тәртібін белгілейді. Өзара іс-әрекет тәртібінде қызметкердің жұмыс берушінің қоңырауына, электрондық хаттарға және сұраныстарына қызметкер жұмысты орындаумен байланысты жұмыс берушінің сұраныстарына жауап беруге міндетті мерзімдегі міндет көзделген. Қызметкер өзара іс-әрекет тәртібімен белгіленген уақыттан тыс жүзеге асырылатын жұмыс берушінің сұраныстарына жауап беруге міндетті емес.         **6 тарау**  **Еңбек ақы мен еңбек нормалары**  Тарау 6.24; 6.25; 6.26 тармақтарымен мынадай мазмұнда толықтырылсын:  6.24. Бастауыш әскери дайындық жөніндегі оқытушы-ұйымдастырушылардың (алғашқы әскери және технологиялық дайындық оқытушы-ұйымдастырушылар) айлық жалақысы, лауазымдық айлықақы және апталық жүктеме бойынша нақты оқу сағатына жалпы негізде есептелген ақыдан құралады.  6.25. Жалпы орта білім беру ұйымдары жанындағы мектепке дейінгі дайындық сыныптар тәрбиешісінің жалақысы сыныптағы оқу сағаттарының санына қарамастан бір сынып үшін бір ставка мөлшерінде аптасына – 24 сағатқа есептеледі.  6.26. Қашықтықтан жүргізілетін еңбекке ақы төлеу еңбек шарты тараптарының келісімімен, бірақ қалыпты жағдайда жұмысты жүзеге асыратын аталған мамандық қызметкерлері үшін белгіленген еңбекақы мөлшерінен кем емес мөлшерде анықталады. Уақытша қашықтықтан жұмыс кезінде жалақы еңбек шартымен немесе келісіммен келісілген жұмыс көлемін сақтау кезінде толық мөлшерде төленеді.  **13 тарау**  13 тарау «ҚАЗАҚСТАН РЕСПУБЛИКАСЫНДА БІЛІМ БЕРУДІ ДАМЫТУДЫҢ 2020-2025 ЖЫЛДАРҒА АРНАЛҒАН МЕМЛЕКЕТТІК БАҒДАРЛАМАСЫН іске асырудағы тараптар ынтымақтастығының негізгі бағыттары» атауы мынадай редакцияда жазылсын: «Білімді ұлт» сапалы білім беру» ұлттық жобасын іске асырудағы тараптар ынтымақтастығының негізгі бағыттары.  13.1.1. тармағында «Қазақстан Республикасында білім беруді дамытудың 2020-2025 жылдарға арналған мемлекеттік бағдарламасын іске асыруға бағытталған» сөздері «Білімді ұлт» сапалы білім беру» ұлттық жобасын іске асыруға бағытталған» сөздерімен ауыстырылсын.  13.2.1 тармағында «Мемлекеттік бағдарламамен қойылған міндеттерді шешуге» деген сөздері «Білімді ұлт» сапалы білім беру» ұлттық жобасымен қойылған міндеттерді шешуге» деген сөздерімен ауыстырылсын.  **Келісімге 4 қосымша**  «Білім беру ұйымдары педагогтерінің жұмыс уақытын реттеу» VII тарауының 7.1-тармағына қосылсын:  **36 сағат**  -  Мектепке дейінгі ұйымның, орта білім беру (бастауыш, негізгі орта, жалпы орта), техникалық және кәсіптік, мектептен кейінгі білім беру ұйымының, мамандандырылған білім беру ұйымының, арнайы білім беру ұйымының, жетім балалар мен ата-анасының қамқорлығынсыз қалған балаларға арналған білім беру ұйымның, балалар мен ересектерге арналған қосымша білім беру ұйымдарының, оқу (ғылыми)-әдістемелік (әдістемелік) орталықтардың (кабинеттердің), дарынды балалармен жұмыс бойынша орталықтардың, қосымша білім беру (орталық, кешен), біліктілікті арттыру институттарының (филиалдары) басшылары үшін (басшы, директор, меңгеруші);  - Мектепке дейінгі тәрбие мен оқыту, *ғылыми, оқыту, ғылыми-практикалық (орталық), оқу өндірістік, оқу-тәрбиелік, оқу-әдістемелік*, оқу-сауықтыру жұмысы және қосымша білім беру (орталықтың, кешеннің), тәрбие жұмысы, ақпараттандыру, алғашқы әскери және технологиялық даярлық бойынша, инновациялық білім (технологиялар) бойынша, бейінді оқыту бойынша, кәсіптік оқыту бойынша, оқу-әдістемелік бірлестігі бойынша басшының орынбасары үшін;  **Қосымша келісімге 2022 жылғы 5 мамырда қол қойылды.** |